**Prifysgol Metropolitan Caerdydd**

**Datganiad Polisi Tâl Blynyddol**

**1. Rhagymadrodd**

Mae’r Datganiad Polisi Tâl Blynyddol ar gyfer Prifysgol Metropolitan Caerdydd am y flwyddyn ariannol 2018-19 yn disgrifio polisi a phroses y Brifysgol am bennu tâl i bob aelod staff gyda ffocws ar daliadau cydnabyddiaeth uwch-ddeiliaid swyddi. Dylai gael ei ddarllen ochr yn ochr â’r Datganiad Cydnabyddiaeth Uwch-Staff y Brifysgol a gymeradwyir yn flynyddol gan Bwyllgor Cydnabyddiaeth y Bwrdd Llywodraethwyr. Caiff y Datganiad Cydnabyddiaeth Uwch-Staff ar gyfer 2018/19 ei gyhoeddi ar y cyd ag Adroddiad Blynyddol a Datganiadau Ariannol y Brifysgol, yn Rhagfyr 2019.

# Mae’r Datganiad Polisi Tâl Blynyddol yn ddisgwyliad sy’n deillio o ddogfen ‘Tryloywder tâl uwch reolwyr yn y sector cyhoeddus datganoledig yng Nghymru’ Llywodraeth Cymru, a gyhoeddwyd yn 2015. Bwriad Llywodraeth Cymru yw cynyddu atebolrwydd, yn enwedig mewn perthynas â thaliadau a wneir i uwch-ddeiliaid swyddi, drwy drefnu bod yr wybodaeth hon ar gael yn gyhoeddus ochr yn ochr â’r Datganiadau Ariannol Blynyddol.

Yn ogystal, mae’r Brifysgol yn dilyn egwyddorion Cod Cydnabyddiaeth Uwch-Staff Addysg Uwch a gyhoeddwyd ym Mehefin 2018 gan y Pwyllgor Cadeirydfdion Prifysgol (CUC) ac yn cyhoeddi Datganiad Cydnabyddiaeth Uwch-Staff yn flynyddol.

Diben y Datganiad Polisi Tâl Blynyddol, a gyhoeddir ochr yn ochr â’r Datganiad Cydnabyddiaeth Staff Uwch, yw gosod polisïau’r Brifysgol tuag at amrediad o faterion mewn perthynas â thâl a chydnabyddiaeth ei gweithlu.

**2. Uwch-Ddeiliaid Swyddi**

Erthyglau Llywodraethu’r Brifysgol sy’n diffinio deiliaid uwch-swyddi, sef y sawl a benodir gan y Bwrdd Llywodraethwyr. Yn 2018/19 y rhain oedd y Llywydd a’r Is-ganghellor, Ysgrifennydd y Brifysgol a’r Clerc i’r Bwrdd Llywodraethwyr, a’r Dirprwy Is-ganghellwyr.

Mae cydnabyddiaeth, buddion a thelerau ac amodau’r deiliaid uwch-swyddi hyn yn cael eu pennu gan y Pwyllgor Cydnabyddiaeth ar ran y Bwrdd Llywodraethwyr fel arfer yn ei gyfarfod yn ystod tymor yr hydref.

**3. Uwch-Staff Eraill**

Mae newidiadau i gyflogau uwch-staff ar Lefel 3 yn cael eu pennu’n flynyddol gan yr Is-ganghellor (drwy ymgynghori â’r Grŵp Cynllunio Adnoddau Dynol). Mae cydnabyddiaeth Broffeswrol yn cael ei hystyried yn flynyddol hefyd gan y panel Adolygu Tâl Proffeswrol. I’r ddau grŵp hyn, dyddiad yr adolygiad blynyddol yw 1af Awst bob blwyddyn.

**4. Canllawiau am Dâl Uwch-Staff**

Mae’r elfennau canlynol yn cael eu hystyried wrth bennu lefel y tâl am y categorïau uchod o staff:

* Perfformiad y Brifysgol a’r unigolyn.
* Sefyllfa ariannol y Brifysgol.
* Setliadau tâl a gytunir yn genedlaethol yn y sector.
* Data ynghylch sefyllfa gymharol cyflogau uwch reolwyr a buddion contractiol cysylltiedig (mewnol ac allanol).
* Gwybodaeth berthnasol o arolygon tâl fel arolwg blynyddol Cydnabyddiaeth Uwch-Staff UCEA.
* Tâl cyfartal am waith sydd o werth cyfartal.
* Ffactorau’r farchnad ynghylch recriwtio a chadw staff.

**5. Adrodd Tâl Uwch-staff**

Mae Datganiadau Ariannol blynyddol y Brifysgol yn cyhoeddi cyflog a buddion yr Is-ganghellor yn ogystal â nifer y staff sy’n derbyn cydnabyddiaeth o £100k ac yn uwch, mewn bandiau o £5k.

**6. Cymarebau Tâl**

Mae’r Datganiadau Ariannol blynyddol a’r Datganiad Cydnabyddiaeth Uwch-Staff hefyd yn cyhoeddi’r cyflog a chydnabyddiaeth ganolrifol er mwyn gallu dangos cyflog a chydnabyddiaeth yr Is-ganghellor mewn lluosrifau o’r canolrif.

**7**. **Cyflog Byw**

Dechreuodd y Brifysgol dalu cyfradd Cyflog Byw Gwirioneddol Tachwedd 2017 o £8.75 fel lleiafswm i bob aelod staff o 1af Awst 2018 ymlaen yn unol â negodiad tâl cenedlaethol UCEA ar gyfer 2018-19. Cododd y Brifysgol y gyfradd isaf i £9.00 sef cyfradd Cyflog Byw Gwirioneddol Tachwedd 2018 o 1af Awst 2019. Mae’r Brifysgol yn gweithio tuag at sicrhau bod ei holl gontractwyr allanol yn talu’r Cyflog Byw Gwirioneddol fel lleiafswm hefyd ac yn ceisio achrediad oddi wrth y Living Wage Foundation fel cyflogwr Cyflog Byw.

**8. Colofn Gyflog y Cytundeb Fframwaith Cenedlaethol**

Mae’r holl staff eraill yn cael eu talu o fewn Colofn Gyflog y Cytundeb Fframwaith Cenedlaethol, ac mae newidiadau i hwnnw’n cael eu negodi’n flynyddol gan UCEA ar ran yr holl brifysgolion sy’n aelodau.

Mae strwythur graddau’r Brifysgol yn cynnwys naw gradd sy’n rhychwantu’r Golofn Gyflog genedlaethol. Mae meddalwedd gwerthuso tâl HERA (Dadansoddi Rolau Addysg Uwch) yn cael ei defnyddio i bennu gradd pob swydd.

Mae newidiadau a gytunir i’r Golofn Gyflog yn cael eu hôl-ddyddio i 1af Awst bob blwyddyn.

**9. Tâl Cysylltiedig â Pherfformiad**

Mae cynllun tâl cysylltiedig â pherfformiad dim ond yn berthnasol i nifer fach o gyflogeion o fewn y Swyddfa Ymgysylltu Byd-eang. Mae taliadau’n cael eu hasesu’n flynyddol ac yn gysylltiedig â thargedau recriwtio.

**10. Rheoli Dawn**

Mae’r Brifysgol yn datblygu fframwaith newydd ar gyfer rheoli dawn.

**11. Taliad diswyddo**

Mae ymagwedd y Brifysgol at daliadau diswyddo wedi ei dogfennu o fewn y Polisi Newidiadau Staffio sy’n berthnasol o bawb ac eithrio’r staff uchaf. Mae deiliaid swyddi uwch yn dod o dan Bolisi Taliadau Diswyddo Uwch-Staff y Bwrdd Llywodraethwyr.